

**Projektu uzraudzības komisijas sēdes protokols**

Ādažu novadā, 2024. gada 9. jūlijā  Nr. ĀNP/1-7-5/24/22

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: E.Kāpa, S.Mūze, G.Miglāns, V.Bulāns, G.Dzenis, I.Pērkone

**Nepiedalās:** K.Miķelsone

**Uzaicināti:** J.Galakrodznieks, A.Dukāte, I.Plikgalve, I.Bergs

**Protokolē:** I.Krūzmane

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 14.50

DARBA KĀRTĪBA

1. Projekta “Infrastruktūras uzlabošana uzņēmējdarbības attīstībai Ādažos, I kārta” izmaksu – ieguvumu analīzes prezentācija.
2. Par projekta “RECALL” īstenošanu.
3. Par dalību projektā “Sabiedrības digitālo prasmju attīstība”.
4. Par objektu “Atbalsta pasākumi mājokļu vides pieejamības nodrošināšanai”, Ziedu iela 31, Carnikava, Tehniskās specifikācijas.
5. Par mobilitātes punkta “Carnikava” projekta ietvaros PA “Carnikavas komunālserviss” izdotajiem tehniskajiem noteikumiem.
6. Par Kļavu ielas iepirkuma rezultātiem.
7. Par  Mežmalas ielas iepirkuma rezultātiem.
8. Par Ķiršu ielas III kārtas būvniecībai paredzēto finansējumu.

SANĀKSMES GAITA

|  |
| --- |
| 1. **Projekta “Infrastruktūras uzlabošana uzņēmējdarbības attīstībai Ādažos, I kārta”** **izmaksu – ieguvumu analīzes prezentācija** |

(I.Bergs un I.Pērkone)

I.BERGS informē par izmaksu – ieguvumu analīzi projekta “Infrastruktūras uzlabošana uzņēmējdarbības attīstībai Ādažos I kārta”. Ir iezīmēti Jaunkūlu ielas rekonstrukcijas finansēšanas avoti, no kuriem 61% ERAF (638 646 EUR), 37.6% pašvaldība (393 494 EUR), 1.4% SIA “Ādažu ūdens” (14 820 EUR). Izvērtēti sasniedzami rādītāji un ieguvumi.

I.PĒRKONE informē, ka projekts ir sagatavots, lai decembra beigās tiktu iesniegts CFLA pirmajai atlases kārtai.

I.BERGS informē, ka tiks sagatavotas precizētas tāmes un uz projekta iesniegšanas brīdi tiks aktualizēti finanšu dati.

KOMISIJA NOLEMJ: **Uzdot Attīstības un projektu nodaļai iekļaut jautājumu Finanšu komitejas darba kārtībā kā informatīvu ziņojumu.**

|  |
| --- |
| 1. **Par projekta “RECALL” īstenošanu** |

(J.Galakrodzinieks)

J.GALAKRODZINIEKS ziņo par projekta “RECALL” īstenošanas gaitu, projekta partneriem un delegācijas sastāvu dalībai oktobra pirmajā nedēļā konferencē par atjaunīgajām energokopienām, Magliano Alpi, Itālijā. Projekts daļēji atbalstīts ar Eiropas Savienības programmas “Citizens, Equality, Rights and Values” līdzekļiem granta veidā, tas paredz, ka pašvaldībai jāsedz savu pārstāvju avio biļešu izdevumi, komandējuma apdrošināšana un dienas nauda. Kopējais projekta finansējums sastāda 8455 EUR, kas tiks izmaksāts pēc projekta īstenošanas. Izvērtējot aviokompāniju cenu piedāvājumu un starpību starp grupu un individuālo biļešu cenām, secināts, ka individuāli iegādātas biļetes no kompānijas būtu ekonomiski izdevīgākās, bet tajā pašā laikā komplicēts iegādes veids. Ierosina:

1. Noslēgt sadarbības līgumu ar Latvijas pašvaldību savienību par brauciena organizēšanu tās diviem pārstāvjiem Ādažu novada delegācijas sastāvā.
2. Pasūtīt grupas lidojuma biļeti, no pašvaldības līdzekļiem finansēt to izdevumu daļu, kas pārsniegs projektā paredzēto lidojuma izmaksu mērķi (mērķis 1950 EUR).

KOMISIJA debatē par izdevīgāko un ērtāku biļešu iegādes formu, pašvaldības delegācijas sastāvu un komandējuma atskaites sagatavošanas termiņiem.

KOMISIJA NOLEMJ: **Atbalstīt priekšlikumus un uzdot J.Galakrodzniekam iespējami ātri precizēt pašvaldības delegācijas vārdisko sastāvu.**

|  |
| --- |
| 1. **Par dalību projektā “Sabiedrības digitālo prasmju attīstība”** |

(A.Dukāte)

A.DUKĀTE ziņo par VARAM projektu “Sabiedrības digitālo prasmju attīstība”, kas paredz veicināt digitālo pašapkalpošanās prasmju attīstību sabiedrībā. Par projekta mērķa grupu noteikti iedzīvotāji vecuma grupā no 16-74 gadiem, t.sk. cilvēki ar invaliditāti. Projekta sasniedzamie rādītāji- Ādažu novada pašvaldībai jāapmāca 451 iedzīvotājs.

I.PĒRKONE rosina veikt aptauju vai priekšizpēti pa vecuma un interešu grupām.

G.PORIETIS norāda uz pārāk augstu uzstādītiem sasniedzamiem rādītājiem.

KOMISIJA debatē par to, vai ir iespējams mācībām nodrošināt mentorus, nepieciešamās telpas, tehnisko nodrošinājumu un sasniegt apmācāmo iedzīvotāju skaita rādītāju, izvērtējot uzlikto administratīvo slogu un riska faktorus pret šāda pakalpojuma nepieciešamību un alternatīvām.

KOMISIJA NOLEMJ: **Uzdot Attīstības un projektu nodaļai iekļaut jautājumu izskatīšanai Attīstības komitejā.**

|  |
| --- |
| 1. **Par objektu “Atbalsta pasākumi mājokļu vides pieejamības nodrošināšanai”, Ziedu iela 31, Carnikava, Tehniskās specifikācijas** |

(A.Podiņš)

A.PODIŅŠ ziņo par darbu gaitu atveseļošanās fonda finansētajam projektam “Atbalsta pasākumi cilvēkiem ar invaliditāti mājokļu vides pieejamības nodrošināšana Ādažu novadā”, kuram bija iesūtīti trīs pieteikumi, no kuriem viens atbilda izvirzītajiem projekta nosacījumiem.

Projekta īstenošanas mērķis: veikt telpu vienkāršotu atjaunošanu privātpersonai piederošās telpās (16,2m2 lielāplatībā)Ziedu ielā 31, Carnikavā, vides pieejamības nodrošināšanai. Ir veikta telpu apsekošana, kā arī saņemti ergoterapeita ieteikumi atbilstošai telpu iekārtošanai. Ierosina projekta iepirkumu sadalīt divās daļās:

* 1. Dzīvokļa labiekārtošanas darbi, kas ietver ārdurvju ailes paplašināšanu, fasādes, ārsienas un iekštelpu sienu lokālu apdari, santehnikas nomaiņu.
  2. Invalīdu pacēlāja iegāde un uzstādīšana.

KOMISIJA NOLEMJ: **Atbalstīt priekšlikumu un uzdot A.Podiņam iesniegt dokumentāciju iepirkumu procedūras veikšanai.**

|  |
| --- |
| 1. **Par mobilitātes punkta “Carnikava” projekta ietvaros PA “Carnikavas komunālserviss” izdotajiem tehniskajiem noteikumiem** |

(I.Plikgalve)

I.PLIKGALVE ziņo, ka norit aktīvs darbs pie mobilitātes punkta projektēšanas. Dokumentācijas gatavošanas procesā pašvaldības aģentūras “Carnikavas Komunālserviss” tehniskais nosacījums par Kalmju ielas pārbūvi, gājēju ietves izbūvi, Kalmju ielas seguma atjaunošanu un jaunu ielas apgaismoju izbūvi neatbilst projekta ietvaram.

Sākotnēji, plānojot projektā trīs stāvlaukumu un velonovietnes izbūvi, šīs ielas stāvoklis netika skatīta kā projekta aktivitāte, tāpēc projektā pie izmaksām šī pozīcija netika iekļauta, kā arī vairs nevar tikt attiecināma.

KOMISIJA debatē par iespēju iekļaut projektā gājēju ietves izbūvi, tuvākajos gados plānotajām “Maxima” tirdzniecības centra būvēšanas aktivitātēm un Aģentūras iespējām.

I.PLIKGALVE ierosina runāt ar projektētāju, lai atbalstītu ieceri par gājēju ietves izveidi, Kalmju ielā, savienojumā starp divām plānotajām auto stāvvietām.

G.PORIETIS ierosina G.DZENIM paredzēt līdzekļus Kalmju ielas pārbūvei iekļaut Aģentūras kādā no tuvāko gadu budžeta projektiem.

KOMISIJA NOLEMJ: **Uzdot Attīstības un projektu nodaļai paredzēt mobilitātes projektā gājēju ietves izbūvi savienojumā starp divām plānotajām auto stāvvietām.**

|  |
| --- |
| 1. **Par Kļavu ielas iepirkuma rezultātiem** |

(G.Dzenis)

G.DZENIS ziņo, ka iepirkumā “Mazās Pļavu un Kļavu ielas pārbūve Carnikavā” bija pieteikušies divi pretendenti, zemāka piedāvātā cena ir saņemta no SIA “Limbažu ceļi” (91 572.13 EUR, bez PVN), kas divas reizes pārsniedz projektam paredzēto finansējumu. Iepirkumu komisija ierosina projektu pārtraukt un izsludināt jaunu iepirkumu, norādot projektam pieejamos finanšu līdzekļus, rēķinoties ar vismaz četru nedēļu garu procesu.

Norāda uz to, ka, ja ielas pārbūve notiks nelabvēlīgos laika apstākļos, darbu izpildes termiņi var būtiski aizkavēties.

KOMISIJA debatē par ielas garumu, izmantošanas intensitāti un finanšu piesaistes iespējām ielas pārbūves veikšanai.

KOMISIJA NOLEMJ: **Atbalstīt atkārtotas iepirkuma procedūras veikšanu.**

|  |
| --- |
| 1. **Par Mežmalas ielas iepirkuma rezultātiem** |

(G.Dzenis)

G.DZENIS ziņo, ka iepirkumā “Mežmalas ielas, Alderos projektēšana, autoruzraudzība un izbūve” bija pieteikušies divi pretendenti, zemākā piedāvātā cena ir saņemta no SIA “Ceļinieks 01“ (51 257.57 EUR, bez PVN), kas būtiski pārsniedz projektam paredzēto finansējumu. Pusi no izdevumiem bija paredzēts segt iedzīvotājiem. Ielas pārstāvji ir uzrunāti, nedēļas laikā sagaidāma iedzīvotāju atbilde par dalību vai atteikumu ielas izbūves darbu izdevumu segšanā norunātā daļā. Gadījumā, ja iedzīvotāji izmaksu pieaugumam piekritīs, arī pašvaldības budžetā būs jāmeklē papildu finansējums.

KOMISIJA debatē par iespējamām NĪN atlaidēm iedzīvotājiem, kas plāno uzņemties Mežmalas ielas izbūves izdevumu daļas apmaksu.

KOMISIJA NOLEMJ: **Uzdot pašvaldības aģentūrai “Carnikavas Komunālserviss” pozitīvas iedzīvotāju atbildes gadījumā gatavot jautājumu izskatīšanai domes sēdē.**

|  |
| --- |
| 1. **Ķiršu ielas III kārtas būvniecībai paredzēto finansējumu** |

(G.Dzenis)

G.DZENIS ziņo, ka saskaņa ar 2023. gada iepirkumu plānu tika veikti darbi Ķiršu ielā, kuru pabeigšana laika apstākļu dēļ tika pārcelta uz 2024. gadu. Šī gada budžetā paredzētā summa nav tikusi pārcelta pilnā apmērā, radot nepilnu 20 000 EUR iztrūkumu darbu izpildes apmaksai.

KOMISIJA NOLEMJ: **Uzdot pašvaldības aģentūrai “Carnikavas Komunālserviss” lūgt Finanšu komitejai akceptēt budžeta grozījumus, piešķirot papildu asignējumu pasūtītāja finanšu saistību izpildei.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU